Thabazimbi-munisipaliteit onder administrasie geplaas | Maroela Media
Thabazimbi- sentrale besigheidsdistrik Foto deur NJR ZA (eie werk) via Wikimedia Commons
Makoma Makhurupetje, LUR vir bestuur, menslike nedersettings en tradisionele sake in Limpopo, het die departement se uitvoerende hoof, PRM Khunou, ontplooi as finansiële spesialis vir ŉ periode van drie maande om te poog om die munisipaliteit te red.
“Dit het gebeur ná ŉ verslag getoon het die munisipaliteit is nie bekwaam om sy finansiële verpligtinge na te kom nie,” het Makhurupetje gesê.
Eskom het onlangs gedreig dat hy die kragvoorsiening na die munisipaliteit gaan afsny.
Thabazimbi is een van 20 munisipaliteit in die land wat Eskom gesamentlik R4.6 miljard skuld vir die grootmaat verskaffing van elektrisiteit.
Kragtens die Wet op Munisipale Stelsels en die Grondwet, is die LUR onder ŉ verpligting om die munisipaliteit by te staan en dit uit die huidige situasie te red, het Makhurupetje bygevoeg.
ŉ Span van die provinsiale tesourie, Makhurupetje se departement, en die Suid-Afrikaanse Plaaslike Regeringsvereniging sal Khunou bystaan.
Makhurupetje het gesê die doel is om te verseker dat die munisipaliteit se situasie verbeter sodat hy dienste aan die inwoners kan lewer.
“Daar word van die munisipaliteit verwag om die ingryping te ondersteun en dringend skriftelik, tesame met ŉ resolusie van die raad, aan die LUR te bevestig dat hy dit ondersteun en sy volle samewerking sal gee.”
Die plaaslike munisipaliteit verskaf dienste aan onder andere Thabazimbi, Middeldrift en Swartklip.
Dis wat gebeur wanneer ‘n “stuggle organisasie” beheer oorneem. Alles verander in ‘n “struggle”. Die grootste probleem van Suid Afrika kan in een sin opgesom word: Hopeloos teveel mense kry hopeloos teveel geld vir hopeloos te min werk.
Lyk my my kommentaar was weer nie polities korrek nie.